text: Seks børn reddet fra drivende tømmerflåde
  28 juni 2011 kl. 13.55
  Klokken 15.11 indløb en alarm hos politiet: seks børn drev på en tømmerflåde i fralandsvind ud for Stevning ved Als.
  Heldigvis var en lystsejler i nærheden og tre-fire minutter senere var alle børnene reddet i god behold over i sejlskibet, oplyser vagthavende hos Syd- og Sønderjyllands Politi.
  Børnene var taget ud på tømmerflåden - ingen af dem bar redningsveste - men p.g.a. fralandsvind drev de ud på Als Fjord.
  Børnene var i alderen fra 10 - 12 år, oplyser politiet.
  Redningsaktionen var heldigvis overstået i løbet af få minutter - og søværnets redningshelikopter nåede ikke at lette, før børnene var bragt i sikkerhed.
  